John Godber

Dramodydd o Loegr yw John Harry Godber OBE neu John Godber, sy'n fwyaf adnabyddus am ei gomedïau arsylwadol fel Bouncers, Shakers a Teechers. Cafodd nifer o'i ddramâu eu cyfieithu i'r Gymraeg a'u llwyfannu yng Nghymru gan gwmnïau fel Theatr Bara Caws a Hwyl a Fflag. Yn ôl y Plays and Players Yearbook ym 1993, ei ddramâu ef gafodd eu llwyfannu'n fwyaf aml yn y DU, ar ôl Shakespeare ac Ayckbourn. Bu'n gyfarwyddwr creadigol i Theatre Royal Wakefield ers 2011.